## 2. Διάλογοι σχετικοί με τη δομή εικόνας

Οι πιο κάτω διάλογοι επιτρέπουν τον έλεγχο και χειρισμό δομών εικόνας, όπως Στρώσεις, Κανάλια ή Μονοπάτια.

### 2.1. Διάλογος στρώσεων

Σχήμα 15.1. Διάλογος στρώσεων

Ο διάλογος «Στρώσεις» είναι η κύρια διεπαφή επεξεργασίας, τροποποίησης και διαχείρισης των στρώσεών σας.

#### 2.1.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το κύριο μενού: Παράθυρα → Προσαρτήσιμοι διάλογοι → Στρώσεις.

- από το μενού καρτέλας σε οποιοδήποτε προσαρτήσιμο διάλογο πατώντας το πλήκτρο μενού καρτέλας και επιλέγοντας Προσθήκη καρτέλας → Στρώσεις,

- από την (προεπιλεγμένη) συντόμευση: Ctrl+L.

Στο μενού Παράθυρα, υπάρχει ένας κατάλογος Αποσπώμενα παράθυρα που υπάρχει μόνο εάν τουλάχιστον ένας διάλογος παραμένει ανοιχτός. Σε αυτήν την περίπτωση, μπορείτε να ανυψώσετε τον διάλογο «Στρώσεις» από το κύριο μενού: Παράθυρα → Στρώσεις.

#### 2.1.2. Χρήση του διαλόγου στρώσεων

Επισκόπηση

  Κάθε στρώση εμφανίζεται στο διάλογο με τη μορφή μικρογραφίας. Όταν μια εικόνα έχει πολλαπλές στρώσεις ως συστατικά, εμφανίζονται ως κατάλογος. Η ανώτερη στρώση στον κατάλογο είναι η πρώτη ορατή και η χαμηλότερη στρώση η τελευταία ορατή, το παρασκήνιο. Πάνω από τον κατάλογο μπορεί να βρει κανείς χαρακτηριστικά που σχετίζονται ατομικά με κάθε στρώση. Κάτω από τον κατάλογο μπορεί κανείς να βρει πλήκτρα διαχείρισης για τον κατάλογο στρώσεων. Δεξιοπατώντας σε μια μικρογραφία στρώσης ανοίγει το μενού περιβάλλοντος στρώσης.

Επιλογή πολλαπλών στρώσεων

  Το GIMP σάς επιτρέπει να επιλέξετε πολλαπλές στρώσεις και να εκτελέσετε ενέργειες σε αυτές. Μπορείτε π.χ. να τις μετακινήσετε σε διαφορετική θέση στη στοίβα στρώσεων, να τα κλιμακώσετε κ.λπ. Η επιλογή πολλαπλών στρώσεων γίνεται χρησιμοποιώντας το ποντίκι και το πλήκτρο Shift, για να προσθέσετε μια σειρά στρώσεων, ή το πλήκτρο Ctrl, για να προσθέσετε ή να αφαιρέσετε την πατημένη στρώση.

  Λάβετε υπόψη ότι ορισμένες ενέργειες μπορούν να εκτελεστούν μόνο σε μία μονή στρώση. Εάν προσπαθήσετε να χρησιμοποιήσετε μια τέτοια ενέργεια, π.χ. χρησιμοποιώντας το πινέλο, θα εμφανιστεί ένα μήνυμα προειδοποίησης που θα σας ενημερώνει ότι δεν μπορείτε να το κάνετε αυτό και ότι πρέπει να επιλέξετε μία μόνο στρώση.

Κεφαλίδα καταλόγου στρώσεων

  Ακριβώς πάνω από τον κατάλογο στρώσεων βρίσκεται η γραμμή κεφαλίδας. Στα αριστερά υπάρχουν τρία εικονίδια που δείχνουν ποια στήλη χρησιμοποιείται για ορατότητα, κλείδωμα και εφέ στρώσεων. Στη μέση, μια ετικέτα κειμένου θα σας ενημερώσει για τον αριθμό των στρώσεων που είναι επιλεγμένες αυτήν τη στιγμή, εάν είναι περισσότερες από μία. Στα δεξιά βλέπετε ένα εικονίδιο αναζήτησης. Πατώντας σε αυτό το μέρος, ανοίγει ένα παράθυρο διαλόγου αναζήτησης όπου μπορείτε να αναζητήσετε στρώσεις.

  Αναζήτηση στρώσεων και αποθηκευμένων αναζητήσεων

    Η αναζήτηση στρώσεων μπορεί να είναι χρήσιμη εάν έχετε πολλές στρώσεις στο έργο σας. Μόλις αρχίσετε να πληκτρολογείτε στη γραμμή αναζήτησης, θα αρχίσει να βρίσκει στρώσεις που ταιριάζουν με την αναζήτησή σας και θα τις επιλέξει. Θα επιλεγούν πολλές στρώσεις εάν ταιριάζουν όλες.

    Κάτω από τη γραμμή αναζήτησης θα δείτε ένα εικονίδιο συν. Πατώντας σε αυτό, μπορείτε να προσθέσετε την τρέχουσα αναζήτηση ως νέο ονομασμένο σύνολο. Αυτή η αναζήτηση, καθώς και οι αναζητήσεις που έχουν οριστεί προηγουμένως, θα εμφανιστούν κάτω από τη γραμμή αναζήτησης. Πατώντας σε μία από αυτές τις αποθηκευμένες αναζητήσεις, θα επιλεγούν όλες οι στρώσεις που αντιστοιχούν στον όρο αναζήτησης. Κάθε αποθηκευμένη αναζήτηση έχει ένα εικονίδιο κλεισίματος στη δεξιά γωνία, το οποίο μπορεί να χρησιμοποιηθεί για την κατάργηση αυτής της αποθηκευμένης αναζήτησης.

Γνωρίσματα στρώσης

  Κάθε στρώση εμφανίζεται στον κατάλογο μαζί με τα χαρακτηριστικά της:

  Ορατότητα στρώσης

    Πατώντας αυτό το εικονίδιο, εναλλάσσεται η ορατότητα ή όχι της στρώσης. (Shift-πατώντας στο εικονίδιο, εμφανίζονται ή αποκρύπτονται εναλλασσόμενα όλες οι άλλες στρώσεις του ίδιου επιπέδου. Πατώντας στο εικονίδιο, εμφανίζονται ή αποκρύπτονται εναλλασσόμενα όλες οι άλλες επιλεγμένες στρώσεις στο ίδιο επίπεδο.)

  Κλείδωμα

    Πατώντας στο κενό πλαίσιο ελέγχου στη στήλη κλειδώματος μιας στρώσης, ανοίγει ένα μενού με τις ακόλουθες επιλογές. (Shift-πατώντας σε ένα εικονίδιο, κλειδώνονται ή ξεκλειδώνονται εναλλασσόμενα όλες οι άλλες στρώσεις του ίδιου επιπέδου. Alt-πατώντας σε ένα εικονίδιο, κλειδώνονται ή ξεκλειδώνονται εναλλασσόμενα όλες οι άλλες επιλεγμένες στρώσεις στο ίδιο επίπεδο.)

    Κλείδωμα εικονοστοιχείων

      Όταν αυτό το πλήκτρο εναλλαγής είναι πατημένο, δεν μπορείτε να χρησιμοποιήσετε οποιοδήποτε εργαλείο βασισμένο στο πινέλο (βούρτσα βαφής, μολύβι, σβηστήρα κλπ.), τον αερογράφο ή το εργαλείο μελανιού στην τρέχουσα επιλεγμένη στρώση . Αυτό σας επιτρέπει να τις προστατέψετε από ανεπιθύμητες αλλαγές.

    Κλείδωμα θέσης και μεγέθους

      Αυτό το πλήκτρο εναλλαγής ενεργοποιεί και απενεργοποιεί την προστασία των στρώσεων από τη μετακίνησή τους ολόγυρα, ή τον μετασχηματισμό τους. Όταν το πλήκτρο είναι πατημένο, δεν μπορείτε να χρησιμοποιήσετε οποιοδήποτε εργαλείο μετασχηματισμού (περιστροφή, διάτμηση, προοπτική και άλλα) ή να τη μετακινήσετε.

    Κλείδωμα ορατότητας

      Αυτό το πλήκτρο εναλλαγής ελέγχει τη ρύθμιση «Κλειδώματος» για την ορατότητα της στρώσης. Εάν είναι ενεργοποιημένο, η ορατότητα της στρώσης δεν μπορεί να αλλάξει έως ότου απενεργοποιήσετε το κλείδωμα.

    Κλείδωμα καναλιού άλφα

      Αυτό το πλήκτρο εναλλαγής ελέγχει τη ρύθμιση «Κλείδωμα» για τη διαφάνεια της στρώσης. Εάν είναι πατημένο, τότε το κανάλι άλφα για τη στρώση είναι κλειδωμένο και κανένας χειρισμός δεν επιδρά πάνω της. Ειδικότερα, τίποτα που κάνετε σε διαφανές τμήμα της στρώσης δεν έχει αποτέλεσμα.

    Σχήμα 15.2. Παράδειγμα για το κλείδωμα άλφα καναλιού

    Η ενεργή στρώση έχει τρεις οριζόντιες, αδιαφανείς, πράσινες ρίγες σε διαφανές περιβάλλον. Βάφουμε μια κάθετη κόκκινη ρίγα. Το «Κλείδωμα» ασημείωτο: Οι αδιαφανείς και διαφανείς περιοχές της ενεργής στρώσης βάφονται με κόκκινο.

    Το «Κλείδωμα» σημειωμένο: Μόνο οι αδιαφανείς περιοχές της ενεργής στρώσης βάφονται με κόκκινο. Οι διαφανείς περιοχές διατηρούνται.

    | Υπόδειξη
    Εάν το όνομα στρώσης στο διάλογο στρώσης είναι με έντονα γράμματα, τότε αυτή η στρώση δεν έχει κανάλι άλφα.

  Εφέ στρώσης

    Όταν αυτό το εικονίδιο είναι ορατό, υπάρχουν εφέ στρώσης για αυτή τη στρώση. Πατώντας σε αυτό θα ανοίξει ένα παράθυρο διαλόγου, όπου θα δείτε έναν κατάλογο με όλα τα εφέ που έχουν προστεθεί σε αυτήν τη στρώση. Για κάθε εφέ μπορείτε να αλλάξετε την ορατότητα, τη σειρά των εφέ, να συγχωνεύσετε όλα τα εφέ με τη στρώση ή να τα καταργήσετε.

    Τα εφέ στρώσης είναι φίλτρα που αλλάζουν τη στρώση χωρίς να την καταστρέφουν, δηλαδή, μπορούν να προστεθούν, να αφαιρεθούν ή να αλλάξουν χωρίς να αλλάξει η ίδια η στρώση. Αντ' αυτού, προσθέτουν εφέ πάνω από τη στρώση.

    See Using Layer Effects for more details.

    Πολλά από τα φίλτρα GEGL στο μενού Χρώματα και Φίλτρα μπορούν να χρησιμοποιηθούν με αυτόν τον τρόπο. Το παράθυρο διαλόγου εφέ στρώσης αποτελείται από τα ακόλουθα μέρη:

    Κατάλογος εφέ στρώσης

      Στην κορυφή υπάρχει ένας κατάλογος με όλα τα εφέ στρώσης που έχουν προστεθεί σε αυτήν τη στρώση. Σημειώστε ότι τα εφέ εφαρμόζονται πάνω από τη στρώση, ξεκινώντας από το εφέ που βρίσκεται στο κάτω μέρος του καταλόγου.

      Αριστερά από κάθε εφέ υπάρχει ένα εικονίδιο με ένα μάτι, το οποίο μπορείτε να πατήσετε για να αποκρύψετε ή να εμφανίσετε το συγκεκριμένο εφέ. Δίπλα του βρίσκεται το εικονίδιο του εφέ φίλτρου.

    Κουμπιά

      Η γραμμή πλήκτρων στο κάτω μέρος προσφέρει τις ακόλουθες λειτουργίες:

      Ορατότητα εφέ στρώσης

        Αυτό το πλήκτρο εναλλαγής ελέγχει τη ρύθμιση «ορατότητας» για όλα τα εφέ της στρώσης. Από προεπιλογή, όλα τα εφέ είναι ορατά. Πατώντας σε αυτό αποκρύπτονται τα εφέ, επιτρέποντάς σας να δείτε το πραγματικό περιεχόμενο των εικονοστοιχείων της στρώσης.

      Επεξεργασία του επιλεγμένου φίλτρου

        Αυτό το πλήκτρο σάς επιτρέπει να ανοίξετε το παράθυρο διαλόγου του επιλεγμένου εφέ στρώσης για να αλλάξετε τις ρυθμίσεις του. Εναλλακτικά, μπορείτε επίσης να διπλοπατήσετε στο εφέ στρώσης στον κατάλογο για να ανοίξετε το παράθυρο διαλόγου.

      Ανύψωση εφέ στρώσης

        Εδώ μπορείτε να μετακινήσετε το εφέ στρώσης προς τα πάνω στον κατάλογο.

      Βύθιση εφέ στρώσης

        Εδώ μπορείτε να μετακινήσετε το εφέ στρώσης προς τα κάτω στον κατάλογο.

      Συγχώνευση όλων των ενεργών φίλτρων

        Αυτό το πλήκτρο σάς επιτρέπει να συγχωνεύσετε όλα τα ενεργά (ορατά) εφέ στρώσης με τα περιεχόμενα της στρώσης. Αυτό αφαιρεί τα εφέ στρώσης από τη στρώση αφού εφαρμοστούν στη στρώση.

      Αφαίρεση του επιλεγμένου φίλτρου

        Αυτό το πλήκτρο αφαιρεί το επιλεγμένο εφέ στρώσης.

  Μικρογραφία στρώσης

    Το περιεχόμενο στρώσης αναπαριστάνεται με μια μικρογραφία. Διατηρώντας το αριστερό πάτημα για ένα δευτερόλεπτο σε αυτήν τη μικρογραφία την κάνει μεγαλύτερη. Το χρώμα περιγράμματος της στρώσης εξαρτάται από το εάν η στρώση είναι ενεργή ή ανενεργή.

  Όνομα στρώσης

    Μπορείτε να αλλάξετε το όνομα της στρώσης διπλοπατώντας πάνω της. Μπορείτε επίσης να χρησιμοποιήσετε το παράθυρο διαλόγου Επεξεργασία χαρακτηριστικών στρώσης στο μενού περιβάλλοντος που εμφανίζεται δεξιοπατώντας στη στρώση.

  | Σημείωση
  Όταν εργάζεστε σε μια κινούμενη εικόνα, το όνομα της στρώσης μπορεί να χρησιμοποιηθεί για τον καθορισμό ορισμένων παραμέτρων. Για περισσότερες λεπτομέρειες, ανατρέξτε στην ενότητα εξαγωγή κινούμενων εικόνων.

Χαρακτηριστικά στρώσεων

  Πάνω από τον κατάλογο στρώσεων, είναι δυνατό να καθοριστούν μερικές ιδιότητες για τις επιλεγμένες στρώσεις. Οι επιλεγμένες στρώσεις επισημαίνονται. Οι ιδιότητες είναι:

  Κατάσταση

    Η κατάσταση στρώσης προσδιορίζει πώς αλληλεπιδρά η στρώση με άλλες στρώσεις. Από το σύνθετο πλαίσιο μπορείτε να προσπελάσετε όλες τις καταστάσεις που παρέχονται από το GIMP. Οι καταστάσεις στρώσεις αναλύονται πλήρως στο Τμήμα 2, «Καταστάσεις στρώσεων».

  Αδιαφάνεια

    Μετακινώντας τον ολισθητή δίνετε περισσότερη ή λιγότερη αδιαφάνεια στη στρώση. Με τιμή αδιαφάνειας 0, η στρώση είναι διαφανής και πλήρως αόρατη. Μην το συγχέετε με τη μάσκα στρώσης, που ορίζει τη διαφάνεια εικονοστοιχείο ανά εικονοστοιχείο.

Διαχείριση στρώσης

  Κάτω από τη λίστα στρώσεων είναι ένα σύνολο κουμπιών που επιτρέπουν την εκτέλεση μερικών βασικών λειτουργιών στη λίστα στρώσεων.

  Δημιουργία νέας στρώσης

    Εδώ μπορείτε να δημιουργήσετε μια νέα στρώση. Ανοίγεται ένας διάλογος, που περιγράφεται στο Νέα στρώση.

    Πατήστε το πλήκτρο Shift για να ανοίξετε μια νέα στρώση με τις τελευταίες χρησιμοποιημένες τιμές.

  Δημιουργία νέας ομάδας στρώσεων

    Εδώ μπορείτε να δημιουργήσετε μια νέα ομάδα στρώσεων. Δημιουργείται μια νέα στρώση, όπου μπορείτε να αποθηκεύσετε στρώσεις.

    Οι ομάδες στρώσεων περιγράφονται στο Ομάδες στρώσεων.

  Ανύψωση στρώσης

    Εδώ μπορείτε να μετακινήσετε τη στρώση μια στάθμη επάνω στη λίστα. Πατήστε το πλήκτρο Shift για μετακίνηση της στρώσης στην κορυφή της λίστας.

  Βύθιση στρώσης

    Εδώ μπορείτε να μετακινήσετε τη στρώση μια στάθμη κάτω στη λίστα. Πατήστε το πλήκτρο Shift για μετακίνηση της στρώσης στην πυθμένα της λίστας.

    | Υπόδειξη
    Για μετακίνηση μιας στρώσης στον πυθμένα της λίστας, ίσως να είναι απαραίτητο να προσθέσετε ένα κανάλι διαφάνειας (που λέγεται και κανάλι άλφα) στη στρώση παρασκηνίου. Για να το κάνετε, δεξί κλικ στη στρώση παρασκηνίου και επιλογή Προσθήκη καναλιού άλφα από το μενού.

  Διπλασιασμός στρώσεων

    Εδώ μπορείτε να δημιουργήσετε ένα αντίγραφο των επιλεγμένων στρώσεων. Στο όνομα της νέας στρώσης προσαρτάται το "copy" (αντίγραφο).

  Συγχώνευση στρώσεων Αγκύρωση στρώσης

    Το πλήκτρο Αγκύρωση στρώσης είναι ορατό μόνο όταν υπάρχει μια αιωρούμενη επιλογή. Αγκυρώνει την αιωρούμενη επιλογή στην προηγούμενη ενεργή στρώση.

    Όταν δεν υπάρχει αιωρούμενη επιλογή, εμφανίζεται το εικονίδιο Συγχώνευση στρώσεων , με αρκετές δυνατότητες:

    - Συγχώνευση αυτών των στρώσεων με την πρώτη ορατή στρώση από κάτω της.

    - Πατώντας Shift: συγχωνεύστε τις στρώσεις ομάδας στρώσεων σε μία κανονική στρώση.

    - Πατώντας Ctrl: συγχωνεύονται όλες οι ορατές στρώσεις σε μία στρώση.

    - Πατώντας Shift+Ctrl: συγχώνευση όλων των ορατών στρώσεων με τις τελευταίες χρησιμοποιημένες τιμές.

  Προσθήκη μασκών σε στρώσεις

    Προσθήκη μασκών σε επιλεγμένες στρώσεις.

  Διαγραφή στρώσεων

    Εδώ μπορείτε να διαγράψετε τις επιλεγμένες στρώσεις.

Περισσότερες λειτουργίες στρώσης

  Άλλες λειτουργίες σχετικά με το Μέγεθος στρώσης είναι διαθέσιμες στο Μενού περιβάλλοντος στρώσεων που παίρνετε δεξιοπατώντας στο παράθυρο διαλόγου στρώσεων. Μπορείτε επίσης να τις βρείτε στο υπομενού Στρώση του κύριου μενού.

  Θα βρείτε λειτουργίες συγχώνευσης στρώσεων στο κύριο μενού εικόνας.

Κλικ και σύρσιμο στρώσεων

  Πάτημα και κράτημα στη μικρογραφία ή στο όνομα της στρώσης: η μικρογραφία μεγεθύνεται και μπορείτε να τη μετακινήσετε σύροντας το ποντίκι. Είναι επίσης δυνατή η επιλογή και η μετακίνηση πολλαπλών στρώσεων.

  - Έτσι μπορείτε να τοποθετήσετε αυτήν τη στρώση ή τις στρώσεις κάπου αλλού στον κατάλογο στρώσεων.

  - Μπορείτε επίσης να εναποθέσετε τη στρώση στην εργαλειοθήκη: μια νέα εικόνα δημιουργείται που περιέχει μόνο αυτή τη στρώση. Αυτό δεν λειτουργεί με πολλαπλά επιλεγμένες στρώσεις.

  - Τελικά, μπορείτε να εναποθέσετε τη στρώση σε μια άλλη εικόνα: αυτή η στρώση θα προστεθεί στον κατάλογο στρώσεων, πάνω από τις υπάρχουσες στρώσεις.

#### 2.1.3. Το μενού περιβάλλοντος διαλόγου στρώσεων

Δεξιοπατώντας το παράθυρο διαλόγου στρώσεων ή ανοίγοντας το Μενού στρώσεων από το μενού καρτελας, θα ανοίξει ένα μενού περιβάλλοντος για το παράθυρο διαλόγου στρώσεων.

Οι περισσότερες από τις εντολές σε αυτό το μενού έχουν ήδη τεκμηριωθεί παραπάνω ή αλλού:

Επεξεργασία γνωρισμάτων στρώσης…

  Εκτός από τα Πλάτος, Ύψος και Γέμισμα με, αυτό το παράθυρο διαλόγου είναι ίδιο με το Διάλογος νέας στρώσης. Για πληροφορίες σχετικά με τα χαρακτηριστικά της στρώσης, επομένως, ανατρέχουμε στην τεκμηρίωση αυτού του διαλόγου.

Υπομενού ανάμειξη χώρου

  Ανατρέξτε στο Μείξη χώρου στο παράθυρο διαλόγου νέας στρώσης.

Το υπομενού σύνθετου χώρου

  Ανατρέξτε στο Σύνθετος χώρος στο παράθυρο διαλόγου Νέα στρώση.

Υπομενού σύνθετης κατάστασης

  Δείτε Σύνθετη κατάσταση στον διάλογο νέας στρώσης.

Το υπομενού ετικέτες χρώματος

  Ανατρέξτε στην τεκμηρίωση της ετικέτας χρώματος στο παράθυρο διαλόγου νέα στρώση.

Νέα στρώση…, Νέα ομάδα στρώσεων, Διπλασιασμός στρώσεων, Συγχώνευση με την από κάτω, Αγκύρωση στρώσης, Διαγραφή στρώσεων

  Αυτές οι εντολές εξηγούνται πιο πάνω, δείτε χαρακτηριστικά στρώσης.

Νέο από τα ορατά

  Ανατρέξτε στην τεκμηρίωση της εντολής μενού Νέο από τα ορατά.

Μέγεθος ορίου στρώσης…

  Ανατρέξτε στην τεκμηρίωση εντολών του μενού Μέγεθος ορίου στρώσης....

Στρώσεις σε μέγεθος εικόνας

  Δείτε την τεκμηρίωση εντολών του μενού Στρώσεις σε μέγεθος εικόνας.

Κλιμάκωση στρώσης…

  Ανατρέξτε στην τεκμηρίωση εντολών του μενού Κλιμάκωση στρώσης....

Προσθήκη μασκών στρώσης…, Εφαρμογή μασκών στρώσης, Διαγραφή μασκών στρώσης, Εμφάνιση μασκών στρώσης, Επεξεργασία μάσκας στρώσης, Απενεργοποίηση μασκών στρώσης, Μάσκες σε επιλογή

  Δείτε την τεκμηρίωση υπομενού μάσκας στρώσης για αυτές τις εντολές.

Προσθήκη καναλιού άλφα, Αφαίρεση καναλιού άλφα

  Μόνο ένα από αυτά θα είναι ενεργοποιημένο. Εάν η τρέχουσα στρώση δεν έχει κανάλι άλφα, θα μπορείτε να προσθέσετε ένα. Εάν υπαρχει, μπορείτε να αφαιρέσετε το κανάλι άλφα.

Άλφα σε επιλογή

  Δείτε την τεκμηρίωση εντολών του μενού Άλφα σε επιλογή.

Συγχώνευση ορατών στρώσεων

  Αυτή η εντολή συγχωνεύει όλες τις ορατές στρώσεις σε μία στρώση.

Ισοπέδωση εικόνας

  Αυτή η εντολή συγχωνεύει όλες τις στρώσεις σε μία στρώση και αφαιρεί τη διαφάνεια.

#### 2.1.4. Μάσκες στρώσης

Σχήμα 15.3. Ο διάλογος «προσθήκη μάσκα»

Επισκόπηση

  Σε κάθε στρώση μπορεί να προστεθεί μια μάσκα διαφάνειας, η οποία καθορίζει ποια μέρη της στρώσης είναι διαφανή ή αδιαφανή. Αυτό το ονομάζουμε μάσκα στρώσης. Μια μάσκα στρώσης έχει το ίδιο μέγεθος και τον ίδιο αριθμό εικονοστοιχείων με τη στρώση στην οποία είναι προσαρτημένη. Κάθε εικονοστοιχείο (pixel) της μάσκας μπορεί στη συνέχεια να συζευχθεί με ένα εικονοστοιχείο στην ίδια θέση της στρώσης. Η μάσκα είναι ένα σύνολο εικονοστοιχείων σε κλίμακα του γκρίζου. Τα εικονοστοιχεία με τιμή 0 είναι μαύρα και δίνουν πλήρη διαφάνεια στο συζευγμένο εικονοστοιχείο στη στρώση. Τα εικονοστοιχεία με τη μέγιστη τιμή (είτε 1,0, είτε 255) είναι λευκά και δίνουν πλήρη αδιαφάνεια στο συζευγμένο εικονοστοιχείο στη στρώση.

  Για τη δημιουργία μιας μάσκας στρώσης ξεκινήστε διπλοπατώντας στη στρώση για να καλέσετε το μενού περιβάλλοντος και επιλέξτε στο μενού Προσθήκη μασκών στρώσης.... Εμφανίζεται ένας διάλογος όπου μπορείτε να αρχικοποιήσετε το περιεχόμενο της μάσκας:

  - Λευκή (πλήρης αδιαφάνεια): η μάσκα είναι άσπρη στο διάλογο στρώσεων. Έτσι, όλα τα εικονοστοιχεία της στρώσης είναι ορατά στο παράθυρο εικόνας, αφού το βάψιμο της μάσκας με λευκό κάνει τα εικονοστοιχεία της μάσκας πλήρως ορατά. Θα βάψετε με μαύρο για να κάνετε τα εικονοστοιχεία της στρώσης διαφανή.

  - Μαύρο (πλήρης διαφάνεια): η μάσκα είναι μαύρη στο διάλογο στρώσεων. Έτσι, η στρώση είναι πλήρως διαφανής, αφού το βάψιμο της μάσκας με μαύρο κάνει τα εικονοστοιχεία της στρώσης διαφανή. Βάψιμο με λευκό θα αφαιρέσει τη μάσκα και θα κάνει τα εικονοστοιχεία της στρώσης ορατά.

  - Άλφα κανάλι στρώσης: η μάσκα αρχικοποιείται σύμφωνα με το περιεχόμενο του καναλιού άλφα της στρώσης.

  - Μεταφορά καναλιού άλφα στρώσης: Κάνει το ίδιο όπως η προηγούμενη επιλογή, εκτός από το ότι επαναφέρει το κανάλι άλφα της στρώσης σε πλήρη αδιαφάνεια.

  - Επιλογή: η μάσκα αρχικοποιείται σύμφωνα με τις τιμές εικονοστοιχείων που βρίσκονται στην τρέχουσα επιλογή.

  - Αντίγραφο γκρι κλίμακας της στρώσης: η μάσκα αρχικοποιείται σύμφωνα με μια αναπαράσταση σε κλίμακα του γκρι των τιμών των εικονοστοιχείων της στρώσης.

  - Κανάλι: Η μάσκα στρώσης αρχικοποιείται με μια μάσκα επιλογής που έχετε δημιουργήσει πριν, αποθηκευμένη στο διάλογο καναλιών.

  - Αντιστροφή μάσκας: Αυτό το πλαίσιο ελέγχου επιτρέπει την αντιστροφή: το μαύρο γίνεται άσπρο και το άσπρο μαύρο.

  Όταν δημιουργείται η μάσκα, εμφανίζεται ως μικρογραφία δίπλα σε αυτήν της ίδιας της στρώσης. Μπορείτε να επιλέξετε τη στρώση ή τη μάσκα για επεξεργασία πατώντας στις αντίστοιχες μικρογραφίες τους. Το ενεργό στοιχείο έχει ένα λευκό περίγραμμα (το οποίο μπορεί να μην είναι καθαρά ορατό όταν έχετε λευκή μάσκα).

  Όταν εργάζεστε με μάσκες, είναι καλή ιδέα να διατηρείτε ορατό τον διάλογο στρώσεων, επειδή δεν μπορείτε να δείτε, κοιτάζοντας τον καμβά, εάν ή στρώση ή η μάσκα είναι ενεργές.

  Πατώντας Alt (ή Ctrl+Alt και πατώντας στη μικρογραφία μάσκας στρώσης) είναι ισοδύναμο με την εντολή Εμφάνιση μάσκας στρώσης: το περίγραμμα της μάσκας στρώσης γίνεται πράσινο. Εάν πατήσετε Ctrl το περίγραμμα είναι κόκκινο και το αποτέλεσμα είναι ισοδύναμο με την εντολή Απενεργοποίηση μάσκας στρώσης. Για επιστροφή στην κανονική προβολή επαναλάβατε την τελευταία ενέργεια. Αυτές οι επιλογές είναι για μεγαλύτερη άνεση στη δουλειά σας.

Παράδειγμα μάσκας στρώσης

  Σχήμα 15.4. Στρώση με μάσκα στρώσης

  Original image.

  This image has a background layer with a flower and another blue layer, fully opaque. A white layer mask has been added to the blue layer. The blue layer remains visible because a white mask makes layer pixels visible.

  Σχήμα 15.5. Βάψιμο της μάσκας στρώσης

  Foreground color set to black; Resulting image.

  The layer mask is active. Painting with black makes the layer transparent: the underlying layer becomes visible.

Κεφάλαιο 15. Διάλογοι |  | 2.2. Διάλογος καναλιών

Report a bug in GIMP Αναφορά σφάλματος τεκμηρίωσης