### 2.2. Νέο…

Χρησιμοποιώντας τον διάλογο «Δημιουργία νέας εικόνας», μπορείτε να δημιουργήσετε μια νέα κενή εικόνα και να ορίσετε τις ιδιότητες της. Αυτή η εικόνα εμφανίζεται σε ένα νέο παράθυρο εικόνας. Μπορείτε να έχετε ταυτόχρονα περισσότερες από μια εικόνα στην οθόνη σας.

#### 2.2.1. Ενεργοποίηση της εντολής

- Μπορείτε να προσπελάσετε αυτήν την εντολή από το κύριο μενού μέσα από Αρχείο → Νέο…,

- ή χρησιμοποιώντας την συντόμευση πληκτρολογίου Ctrl+N.

#### 2.2.2. Επιλογές

Σχήμα 16.2. Ο διάλογος «Δημιουργία νέας εικόνας»

Πρότυπο

  Αντί να εισάγετε όλες τις τιμές χειροκίνητα, μπορείτε να επιλέξετε μερικές προκαθορισμένες τιμές για την εικόνα σας από ένα μενού προτύπων, που αναπαριστά τύπους εικόνων που είναι κάπως κοινά χρήσιμες. Τα πρότυπα ορίζουν τιμές για το μέγεθος, την ανάλυση, τα σχόλια, κλ. Εάν υπάρχει ένα ιδιαίτερο σχήμα εικόνας που χρησιμοποιείτε συχνά και δεν εμφανίζεται στη λίστα, μπορείτε να δημιουργήσετε ένα νέο πρότυπο, χρησιμοποιώντας το διάλογο Πρότυπα.

Μέγεθος εικόνας

  Εδώ ορίζετε το Πλάτος και Ύψος της νέας εικόνας. Οι προκαθορισμένες μονάδες είναι εικονοστοιχεία, αλλά μπορείτε να επιλέξετε μια διαφορετική μονάδα εάν προτιμάτε, χρησιμοποιώντας το προσαρτημένο μενού. Εάν το κάνετε, σημειώστε ότι το μέγεθος του τελικού εικονοστοιχείου προσδιορίζεται από την ανάλυση X και Y (που μπορείτε να αλλάξετε στο Προχωρημένες ρυθμίσεις) και ορίζοντας «Κουκκίδα για κουκκίδα» στο μενού Προβολή.

  Εάν καμιά εικόνα δεν είναι ανοιχτή, η εικόνα «Νέο» ανοίγει στο παράθυρο κενής εικόνας, με το προκαθορισμένο μέγεθος που προσδιορίσατε. Εάν ανοίξετε την εικόνα «Νέο», όταν μια άλλη είναι ανοιχτή (ή ήτανε), τότε ανοίγει σε ένα άλλο παράθυρο με το ίδιο μέγεθος όπως η πρώτη εικόνα.

Κουμπιά Κάθετο/Οριζόντιο

  Αυτά τα πλήκτρα εναλλάσσονται μεταξύ κατακόρυφης και οριζόντιας κατάστασης. Η επίδρασή τους είναι να ανταλλάσσουν τις τιμές για Πλάτος και Ύψος. Εάν οι αναλύσεις X και Y είναι διαφορετικές (στις Επιλογές για προχωρημένους), τότε αυτές οι τιμές ανταλλάσσονται επίσης. Στα δεξιά, εμφανίζεται το μέγεθος εικόνας, η ανάλυση εικόνας και ο χρωματικός χώρος.

##### 2.2.2.1. Προχωρημένες ρυθμίσεις

Οι Προχωρημένες επιλογές ενδιαφέρουν κυρίως τους πιο προχωρημένους χρήστες του GIMP. Μπορείτε να εμφανίσετε αυτές τις επιλογές πατώντας στο μικρό τρίγωνο στην κάτω άκρη του παραθύρου διαλόγου. Σημειώστε ότι θα χρειαστεί να κυλίσετε προς τα κάτω για να δείτε όλες τις διαθέσιμες επιλογές.

Ανάλυση Χ και Υ

  Οι τιμές στα πεδία Ανάλυση Χ και Ανάλυση Υ αφορούν κυρίως την εκτύπωση: δεν επηρεάζουν το μέγεθος της εικόνας σε εικονοστοιχεία, αλλά μπορεί να προσδιορίσουν το φυσικό της μέγεθος, όταν τυπώνονται. Οι τιμές ανάλυσης Χ και Υ μπορούν να προσδιορίσουν πώς μεταφράζονται τα εικονοστοιχεία σε άλλες μονάδες μέτρησης, όπως χιλιοστά ή ίντσες.

  | Υπόδειξη
  Εάν θέλετε να εμφανίσετε την εικόνα στην οθόνη με τις σωστές διαστάσεις, επιλέξτε Προβολή → Κουκκίδα για κουκκίδα. Ορίστε τον συντελεστή εστίασης στο 100% για να δείτε την εικόνα στο πραγματικό της μέγεθος οθόνης. Η βαθμονόμηση του μεγέθους της οθόνης γίνεται κανονικά με την εγκατάσταση του GIMP, αλλά εάν η εικόνα δεν εμφανίζεται στο σωστό μέγεθος, μπορεί να πρέπει να ρυθμίσετε τις παραμέτρους οθόνης στο GIMP. Μπορείτε να το κάνετε στον διάλογο Προτιμήσεις.

Χρωματικός χώρος

  Μπορείτε να δημιουργήσετε τη νέα εικόνα σε διαφορετικές χρωματικές καταστάσεις, είτε ως RGB εικόνα, είτε ως εικόνα γκρι κλίμακας.

  Χρώμα RGB

    Η εικόνα δημιουργείται σε κόκκινο, πράσινο, γαλάζιο χρωματικό σύστημα, που είναι αυτό που χρησιμοποιείται από την οθόνη σας.

  Κλίμακα του γκρι

    Η εικόνα δημιουργείται σε άσπρο και μαύρο, με ποικίλες αποχρώσεις του γκρι. Πέρα από τα καλλιτεχνικά σας ενδιαφέροντα, αυτός ο τύπος εικόνας μπορεί να είναι απαραίτητος για μερικά πρόσθετα. Το GIMP σας επιτρέπει να αλλάξετε μια RGB εικόνα σε γκρι κλίμακα, εάν το επιθυμείτε.

  Δεν μπορείτε να δημιουργήσετε μια εικόνα από ευρετήριο απευθείας από αυτό το μενού, αλλά φυσικά μπορείτε πάντα να μετατρέψετε την εικόνα σε κατάσταση από ευρετήριο μετά τη δημιουργία της. Για να το κάνετε, χρησιμοποιήστε την εντολή Εικόνα → Κατάσταση → Από ευρετήριο.

Ακρίβεια

  Αυτή η ρύθμιση σάς επιτρέπει να ορίσετε την κωδικοποίηση που χρησιμοποιείται για την αποθήκευση πληροφοριών εικονοστοιχείων. Για περισσότερες λεπτομέρειες, ανατρέξτε στην ενότητα Κωδικοποίηση εικόνας.

  Πέντε επιλογές είναι διαθέσιμες:

  - ακέραιος 8 δυαδικών ψηφίων

  - ακέραιος 16 δυαδικών ψηφίων

  - ακέραιος 32 δυαδικών ψηφίων

  - κινητή υποδιαστολή 16 δυαδικών ψηφίων

  - κινητή υποδιαστολή 32 δυαδικών ψηφίων

  Η διαφορά μεταξύ ακεραίου και κινητής υποδιαστολής (στην περιοχή των γραφικών) είναι η εξής: Εάν έχετε μια εικόνα με ακρίβεια ακεραίου 16 δυαδικών ψηφίων (bit) ανά κανάλι, τότε έχετε 65.536 αποχρώσεις διαφορετικών κόκκινων, πράσινων και γαλάζιων χρωματικών τόνων – που όλες τους έχουν ίσα βήματα μεταξύ τους (ίση χρωματική απόσταση). Εάν έχετε κινητή υποδιαστολή, τότε δεν υπάρχουν βήματα ίσου πλάτους – και έτσι μπορείτε να κατανείμετε τις πιθανές τιμές χρώματος σε επιλεγμένες περιοχές. Παραδείγματος χάρη: εάν ξέρετε ότι έχετε μια πολύ σκούρα εικόνα με πολλές αποχρώσεις σκοτεινών κόκκινων χρωματικών τόνων, τότε μπορείτε να επωφεληθείτε από την κινητή υποδιαστολή επειδή μπορείτε να μειώσετε τη σημασία των πιο φωτεινών χρωματικών τόνων και να πάρετε την περισσότερη χρωματική λεπτομέρεια μόνων των πιο σκούρων κόκκινων.

  Σχήμα 16.3. Παράδειγμα ακρίβειας

  Η αριστερή εικόνα είναι 8 δυαδικών, η δεξιά είναι 32 δυαδικών. Μπορείτε να δείτε ότι υπάρχουν πολύ περισσότερα διαθέσιμα χρώματα μεταξύ των χρωματικών μεταπτώσεων στη δεξιά εικόνα.

Γάμμα

  Εδώ μπορείτε να επιλέξετε την κωδικοποίηση καναλιού για την εικόνα σας. Οι επιλογές είναι Μη γραμμικό και Γραμμικό φως. Για ακρίβεια ακέραιου αριθμού 8 bit η προεπιλογή είναι μη γραμμικό και για ακρίβεια κινητής υποδιαστολής 32 bit είναι γραμμικό φως. Για περισσότερες πληροφορίες, ανατρέξτε στο ποιες επιλογές ακριβείας πρέπει να επιλέξετε.

Χρωματική κατατομή (προφίλ)

  Εδώ μπορείτε να επιλέξετε μια χρωματική κατατομή (προφίλ) που θα χρησιμοποιηθεί για την εικόνα σας. Η προεπιλογή είναι η τυπική χρωματική κατατομή του GIMP που βασίζεται σε Χρωματικό χώρο, Ακρίβεια και Γάμμα. Εάν προτιμάτε να χρησιμοποιήσετε διαφορετική χρωματική κατατομή, μπορείτε να επιλέξετε ένα αρχείο χρωματικής κατατομής ICC από μια τοποθεσία στον υπολογιστή σας, επιλέγοντας Επιλογή χρωματικής κατατομής από δίσκο....

Χρωματική κατατομή (προφίλ) προσομοίωσης εκτύπωσης

  Εδώ μπορείτε να επιλέξετε μια χρωματική κατατομή (προφίλ) που θα χρησιμοποιηθεί για την εικόνα σας. Η προεπιλογή είναι η τυπική χρωματική κατατομή του GIMP που βασίζεται σε Χρώματα δοκιμασίας, Ακρίβεια και Γάμμα. Εάν προτιμάτε να χρησιμοποιήσετε διαφορετική χρωματική κατατομή, μπορείτε να επιλέξετε ένα αρχείο χρωματικής κατατομής ICC από μια τοποθεσία στον υπολογιστή σας, επιλέγοντας Επιλογή χρωματικής κατατομής από δίσκο....

Στόχος απόδοσης προσομοίωσης εκτύπωσης

  Αυτή η επιλογή σάς επιτρέπει να επιλέξετε τον στόχο απόδοσης που θα χρησιμοποιηθεί για τη μετατροπή των χρωμάτων από την εικόνα προσομοίωσης εκτύπωσης στη συσκευή προβολής σας όταν είναι ενεργοποιημένη η Προβολή → Διαχείριση χρωμάτων → Χρώματα προσομοίωσης. Οι τέσσερις στόχοι είναι «Αντιληπτική», «Σχετική χρωματομετρική», «Κορεσμός» και «Απόλυτη χρωματομετρική». Δείτε τα Τμήμα 6.4, «Διαχείριση χρωμάτων» και Τμήμα 6.8, «Υπομενού «Διαχείριση χρώματος»» για περισσότερες πληροφορίες.

Χρήση μαύρου σημείου αντιστάθμισης

  Όταν είναι ενεργοποιημένος, ο αλγόριθμος BPC επιχειρεί να προσαρμόσει την εμφάνιση των πιο σκοτεινών περιοχών στην εικόνα, όταν είναι ενεργοποιημένη η επιλογή Χρώματα δοκιμασίας στο μενού Προβολή.

Γέμισμα με

  Εδώ, ορίζετε το χρώμα παρασκηνίου που χρησιμοποιείται για τη νέα εικόνα. Είναι φυσικά δυνατό να αλλάξετε το παρασκήνιο μιας εικόνας αργότερα, επίσης. Μπορείτε να βρείτε περισσότερες πληροφορίες για το πώς να το κάνετε στο Διάλογος στρώσης.

  Υπάρχουν πολλές επιλογές:

  - Γέμισμα της εικόνας με το τρέχον Χρώμα προσκηνίου, που φαίνεται στην εργαλειοθήκη.

    Σημειώστε ότι μπορείτε να αλλάξετε το χρώμα προσκηνίου ενώ το παράθυρο διαλόγου «Νέα εικόνα» είναι ανοιχτό.

  - Γέμισμα της εικόνας με το τρέχον Χρώμα παρασκηνίου, που φαίνεται στην εργαλειοθήκη. (Μπορείτε να αλλάξετε το χρώμα παρασκηνίου επίσης, ενώ διαλογικό παράθυρο είναι ανοιχτό.)

  - Συμπληρώστε την εικόνα με Μεσαίο γκρι (CIELAB). Αυτό θα δημιουργήσει μια στρώση με γκρι χρώμα που αντιστοιχεί στο 50% της αντιληπτικής φωτεινότητας (lightness) στην επιλεγμένη λειτουργία χρώματος.

  - Γέμισμα της εικόνας με Λευκό.

  - Fill the image with Transparency. If you choose this option, the image is created with an alphachannel and the background is transparent. The transparent parts of the image are then displayed with a checkered pattern, to indicate the transparency.

  - Συμπληρώστε την εικόνα με ένα Μοτίβο. Εάν κάνετε αυτήν την επιλογή, η εικόνα γεμίζει με το ενεργό μοτίβο (το οποίο μπορείτε να αλλάξετε όσο είναι ανοιχτό αυτό το παράθυρο διαλόγου).

Σχόλιο

  Μπορείτε να γράψετε ένα περιγραφικό σχόλιο εδώ. Το κείμενο επισυνάπτεται στην εικόνα ως παράσιτο και αποθηκεύεται με την εικόνα με μερικές μορφές αρχείων (PNG, JPEG, GIF).

  | Σημείωση
  Μπορείτε να προβάλλετε και να επεξεργαστείτε αυτό το σχόλιο στο διάλογο Ιδιότητες εικόνας.

2. Το μενού «Αρχείο» |  | 2.3. Δημιουργία

Report a bug in GIMP Αναφορά σφάλματος τεκμηρίωσης