### 2.7. Επιλογή κατά χρώμα

Το εργαλείο επιλογής κατά χρώμα σχεδιάστηκε για να επιλέγει περιοχές μιας εικόνας με βάση την χρωματική ομοιότητα. Δουλεύει πολύ όπως το εργαλείο ελεύθερης επιλογής. Η κύρια διαφορά μεταξύ τους είναι ότι το εργαλείο ασαφούς επιλογής επιλέγει συνεχόμενεςπεριοχές, με όλα τα μέρη συνδεμένα στο αρχικό σημείο με μονοπάτια που δεν περιέχουν μεγάλα κενά, ενώ το εργαλείο επιλογής κατά χρώμα επιλέγει όλα τα εικονοστοιχεία που είναι αρκετά παρόμοια σε χρώμα με το εικονοστοιχείο που πατάτε, ανεξάρτητα από το πού είναι τοποθετημένα.

#### 2.7.1. Ενεργοποίηση του εργαλείου

Υπάρχουν διάφορες δυνατότητες για ενεργοποίηση του εργαλείου:

- Από το κύριο μενού: Εργαλεία → Εργαλεία επιλογής → Επιλογή κατά χρώμα.

- Πατώντας το εικονίδιο του εργαλείου στην εργαλειοθήκη.

- Πατώντας τη συντόμευση πληκτρολογίου Shift +O.

#### 2.7.2. Τροποποιητές πληκτρολογίου

Το εργαλείο επιλογής κατά χρώμα δεν έχει ειδικά τροποποιητικά πλήκτρα, μόνο αυτά που επηρεάζουν όλα τα εργαλεία επιλογής κατά τον ίδιο τρόπο. Δείτε Εργαλεία επιλογής για σχετική βοήθεια.

#### 2.7.3. Χειρισμός εργαλείου

Σχήμα 14.23. Χρήση του εργαλείου επιλογή κατά χρώμα: τα επιλεγμένα εικονοστοιχεία δεν είναι μόνο συνεχόμενα

Όσον αφορά το εργαλείο ασαφούς επιλογής, η επιλογή ξεκινά μόλις πατήσετε και η αναφορά είναι το πρώτο πατημένο εικονοστοιχείο. Εάν πατήσετε και σύρετε, μπορείτε να αλλάξετε το κατώφλι όπως και με το εργαλείο ασαφούς επιλογής.

Μπορείτε να μετακινήσετε το περίγραμμα της επιλογής με τα πλήκτρα των βελών, όχι με το ποντίκι.

#### 2.7.4. Επιλογές

Σχήμα 14.24. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Λειτουργία, Εξομάλυνση, Απάλυνση ακμών

  | Σημείωση
  Δείτε Επιλογές εργαλείων επιλογής για βοήθεια με επιλογές που είναι κοινές σε όλα τα εργαλεία. Μόνο επιλογές που είναι ειδικές για αυτό το εργαλείο εξηγούνται εδώ.

Επιλογή διαφανών περιοχών, Συγχωνευμένο δείγμα, Κατώφλι, Επιλογή κατά, Μάσκα σχεδίασης

  Αυτές οι τρεις επιλογές δουλεύουν ακριβώς το ίδιο όπως περιγράφηκαν ήδη για την ασαφή επιλογή. Ανατρέξτε για λεπτομέρειες στο Τμήμα 2.6.4, «Επιλογές».

2.6. Ασαφής επιλογή (Μαγικό ραβδί) |  | 2.8. Επιλογή ψαλιδιού

Report a bug in GIMP Αναφορά σφάλματος τεκμηρίωσης