### 5.5. Εξαγωγή μορφών αρχείου

Κατά την εξαγωγή μιας εικόνας, οι περισσότερες μορφές αρχείων έχουν πρόσθετες επιλογές που μπορούν να οριστούν. Εάν συμβαίνει αυτό, τότε θα ανοίξει ένα νέο παράθυρο διαλόγου, αφού έχετε επιλέξετε το όνομα αρχείου και τη μορφή εξαγωγής του αρχείου. Οι ακόλουθες σελίδες τεκμηριώνουν τα παράθυρα διαλόγου για τις μορφές αρχείων εξαγωγής με αλφαβητική σειρά.

Λάβετε υπόψη ότι δεν υποστηρίζουν όλες οι μορφές όλα τα είδη εικόνων. Συγκεκριμένα, ορισμένες μορφές ενδέχεται να μην είναι σε θέση να εμφανίσουν διαφάνεια (όπως το jpeg), ενώ μόνο λίγες μορφές υποστηρίζουν την εξαγωγή κινούμενης εικόνας (όπως το webp και το gif).

#### 5.5.1. Εξαγωγή κινούμενων εικόνων

Ορισμένες μορφές αρχείων που υποστηρίζονται από το GIMP σάς επιτρέπουν να εξάγετε μια κινούμενη εικόνα, κυρίως οι webp και gif, αλλά και οι mng, ωστόσο αυτή η τελευταία μορφή δεν υποστηρίζεται πολύ καλά από τις περισσότερες εφαρμογές.

Υπάρχει περιορισμένη υποστήριξη στο GIMP για τη δημιουργία κινούμενων εικόνων. Κατά την εξαγωγή, θεωρείται δεδομένο ότι κάθε στρώση στην εικόνα σας αντιπροσωπεύει ένα πλαίσιο στην κινούμενη εικόνα σας. Η εξαγωγή σε κινούμενα σχέδια δεν υποστηρίζει συνήθως ομάδες στρώσεων, επομένως είναι καλύτερο να μην τις χρησιμοποιείτε εάν θέλετε να δημιουργήσετε μια κινούμενη εικόνα.

Μπορείτε να προσαρμόσετε το όνομα μιας στρώσης, προσθέτοντας ορισμένες παραμέτρους σε παρένθεση, για να ενημερώσετε την εξαγωγή κινούμενης εικόνας για το πώς πρέπει να κινείται αυτή η στρώση και για πόσο χρονικό διάστημα πρέπει να εμφανίζεται πριν από τη μετάβαση στο επόμενο πλαίσιο. Όταν έχουν οριστεί και τα δύο αυτά πράγματα, ένα όνομα μοιάζει συνήθως με αυτό: «`Το όνομα της στρώσης μου (καθυστέρηση σε ms)(εντολή κινούμενης εικόνας)`».

Η καθυστέρηση ορίζει το χρονικό διάστημα που θα είναι ορατό το πλαίσιο, π.χ. `(200 ms)` για να το ορίσετε σε 200 χιλιοστά του δευτερολέπτου.

Η εντολή κίνησης καθορίζει τον τρόπο με τον οποίο το πλαίσιο συνδυάζεται με το προηγούμενο. Μπορείτε να επιλέξετε μόνο μία εντολή κίνησης για κάθε στρώση. Οι διαθέσιμες εντολές είναι:

αντικατάσταση

  Η εντολή `(replace)` (αντικατάσταση) σημαίνει ότι αυτή η στρώση (πλαίσιο) θα αντικαταστήσει πλήρως την προηγούμενη.

συνδυασμός

  Η εντολή `(combine)` (συνδυασμός) σημαίνει ότι αυτή η στρώση (πλαίσιο) θα συνδυαστεί με την προηγούμενη. Μόνο τα ορατά μέρη σε αυτήν τη στρώση θα αντικαταστήσουν αυτά της προηγούμενης στρώσης. Η χρήση της εντολής `(combine)` μπορεί να μειώσει το μέγεθος της κινούμενης εικόνας και να βελτιώσει την ταχύτητα αναπαραγωγής για κινούμενες εικόνες μεγάλου μεγέθους.

  Μπορείτε να χρησιμοποιήσετε την εντολή optimize (for GIF) για να αλλάξετε τις στρώσεις `(replace)` σε `(combine)`. Αυτό ρυθμίζει τη στρώση ώστε να περιέχει μόνο ό,τι είναι διαφορετικό από την προηγούμενη και στη συνέχεια την ορίζει σε `(replace)`. Μην διστάσετε να τη χρησιμοποιήσετε, ακόμα κι αν σκοπεύετε να κάνετε εξαγωγή σε διαφορετική μορφή από το GIF. Αυτή η εντολή ονομάστηκε σε μια εποχή που δεν υπήρχαν πολλές άλλες επιλογές κίνησης εκτός από το GIF, αλλά μπορεί να χρησιμοποιηθεί για οποιαδήποτε μορφή κίνησης που υποστηρίζει συνδυασμό.

  Σημειώστε ότι μπορείτε επίσης να κάνετε το αντίστροφο και να αποβελτιστοποιήσετε την κινούμενη εικόνα, ορίζοντας κάθε στρώση σε `(replace)`.

Το GIMP έχει περιορισμένη δυνατότητα αναπαραγωγής κινούμενης εικόνας που μπορείτε να χρησιμοποιήσετε για να προεπισκοπήσετε την κινούμενη εικόνας σας.

5.4. Εξαγωγή αρχείου |  | 5.6. Εξαγωγή εικόνας ως GIF

Report a bug in GIMP Αναφορά σφάλματος τεκμηρίωσης