### 4.10. Ενοποιημένος μετασχηματισμός

Σχήμα 14.113. Εργαλείο ενοποιημένου μετασχηματισμού

Αυτό το εργαλείο συνδυάζει πολλαπλά εργαλεία: Περιστροφή, Κλιμάκωση, Διάτμηση και Προοπτική, εκτελώντας μία ή περισσότερες από αυτές τις ενέργειες μονομιάς σε μια μοναδική πράξη. Ο συνδυασμός δύο ή περισσότερων επιλογών σας δίνει σχεδόν άπειρες δυνατότητες μετασχηματισμού.

Όπως τα άλλα εργαλεία μετασχηματισμού, αυτό το εργαλείο δουλεύει στην ενεργή στρώση (προεπιλογή).

Μετά την επιλογή του ενοποιμένου εργαλείου μετασχηματισμού στην εργαλειοθήκη, πατήστε στο παράθυρο της εικόνας. Πολλά στοιχεία εμφανίζονται στο παράθυρο της εικόνας:

- Πολλά είδη λαβών στα άκρα:

  - Διαμάντια για διάτμηση

  - Τετράγωνα για κλιμάκωση.

  - Μικρά διαμάντια για αλλαγή προοπτικής, σε μεγάλα τετράγωνα για κλιμάκωση.

  Πατήστε και μεταφέρτε μια λαβή για να εκτελέσετε την ενέργεια του σχετικού εργαλείου

- Ένας κύκλος με σταυρό μέσα του στο κέντρο του παραθύρου της εικόνας για το κέντρο περιστροφής. Πατήστε και μεταφέρετε αυτόν τον κύκλο για να μετακινήσετε το κέντρο περιστροφής. Μπορεί να τοποθετηθεί εκτός του παραθύρου της εικόνας και ακόμα όπου θέλετε στην οθόνη (αλλά δεν μπορείτε πλέον να το δείτε, εκτός και μεγεθύνετε το παράθυρο της εικόνας).

- Ο δείκτης ποντικιού έρχεται με μικρά εικονίδια που διαφέρουν ανάλογα με τη θέση:

  - Στη στρώση: Εικονίδιο μετακίνησης,

  - Έξω από τη στρώση: Εικονίδιο περιστροφής,

  - Στις λαβές: Εικονίδιο διάτμησης ή προοπτικής ή κλιμάκωσης,

  - Στον κύκλο κέντρου περιστροφής: Εικονίδιο μετακίνησης και περιστροφής.

- Η γραμμή κατάστασης, στο τέλος του παραθύρου εικόνας, εμφανίζει το όνομα του τρέχοντος εργαλείου.

#### 4.10.1. Ενεργοποίηση του εργαλείου

Υπάρχουν διαφορετικές δυνατότητες για να ενεργοποιήσετε το εργαλείο:

- Από το κύριο μενού: Εργαλεία → Εργαλεία μετασχηματισμού → Ενιαίος μετασχηματισμός.

- Πατώντας το εικονίδιο του εργαλείου: στην εργαλειοθήκη.

- Πατώντας τη συντόμευση πληκτρολογίου shift+T.

#### 4.10.2. Επιλογές

Σχήμα 14.114. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Μετασχηματισμός, Κατεύθυνση, Παρεμβολή, Περικοπή, Εμφάνιση προβολής προεπισκόπησης, Οδηγοί

  | Σημείωση
  Αυτές οι επιλογές περιγράφονται στις κοινές επιλογές εργαλείων μετασχηματισμού.

Περιορισμοί

  Μετακίνηση: όταν αυτή η επιλογή δεν είναι σημειωμένη, η μετακίνηση της στρώσης είναι ομαλή. Σημειώνοντας αυτήν την επιλογή περιορίζει τη κίνηση σε 45° από το κέντρο.

  Κλιμάκωση: όταν σημειωθεί αυτή η επιλογή, η αναλογία διαστάσεων διατηρείται.

  Σχήμα 14.115. Επιλογή περιορισμού κλιμάκωσης

  Η επιλογή "Κλίμακα" στην ενότητα "Περιορισμός" δεν είναι επιλεγμένη. Η επιλογή "Κλίμακα" στην ενότητα "Από άξονα" δεν είναι επιλεγμένη

  Η επιλογή "Κλίμακα" στην ενότητα "Περιορισμός" είναι επιλεγμένη. Η επιλογή "Κλίμακα" στην ενότητα "Από άξονα" δεν είναι επιλεγμένη

  Περιστροφή: η προεπιλεγμένη περιστροφή είναι ομαλή. Όταν αυτή η επιλογή είναι σημειωμένη, η περιστροφή πηγαίνει με βήματα 15°.

  Διάτμηση: κανονικά, για να ψαλιδίσετε τη στρώση, μεταφέρετε το αντίστοιχο εικονίδιο κατά μήκος ενός άκρου στρώσης. Εάν αυτή η επιλογή δεν είναι σημειωμένη (προεπιλογή), μπορείτε να απομακρυνθείτε από αυτό το άκρο. Εάν αυτή η επιλογή είναι σημειωμένη, οι λαβές αποκοπής παραμένουν σε αυτό το άκρο.

  Προοπτική: κανονικά, για να αλλάξετε την προοπτική, μεταφέρετε το αντίστοιχο εικονίδιο κατά μήκος ενός άκρου στρώσης. Εάν αυτή η επιλογή δεν είναι σημειωμένη (προεπιλογή), μπορείτε να απομακρυνθείτε από αυτό το άκρο. Εάν αυτή η επιλογή είναι σημειωμένη, οι λαβές προοπτικής παραμένουν σε αυτό το άκρο ή σε διαγώνιο.

  Σχήμα 14.116. Επιλογή περιορισμού προοπτικής

  Η επιλογή "Προοπτική" στην ενότητα "Περιορισμός" δεν είναι επιλεγμένη. Η επιλογή "Προοπτική" στην ενότητα "Από άξονα" δεν είναι επιλεγμένη

  Η επιλογή "Προοπτική" στην ενότητα "Περιορισμός" είναι επιλεγμένη. Η επιλογή "Προοπτική" στην ενότητα "Από άξονα" δεν είναι επιλεγμένη

Από το κέντρο περιστροφής

  Κλιμάκωση:

  Σχήμα 14.117. Κλιμάκωση από το κέντρο περιστροφής

  Η επιλογή "Κλίμακα" στην ενότητα "Περιορισμός" είναι επιλεγμένη. Η επιλογή "Κλίμακα" στην ενότητα "Από άξονα" δεν είναι επιλεγμένη

  Η επιλογή "Κλίμακα" στην ενότητα "Περιορισμός" είναι επιλεγμένη. Η επιλογή "Κλίμακα" στην ενότητα "Από άξονα" είναι επίσης επιλεγμένη

  Διάτμηση: Όταν αυτή η επιλογή δεν είναι σημειωμένη (προεπιλογή), το αντίθετο άκρο είναι σταθερό και το κέντρο περιστροφής μετακινείται με ψαλιδισμό. Όταν η επιλογή είναι σημειωμένη, ο ψαλιδισμός εκτελείται γύρω από σταθερό κέντρο περιστροφής και η αντίθετη πλευρά ψαλιδίζεται κατά την ίδια ποσότητα, αλλά με αντίθετη κατεύθυνση.

  Προοπτική: όταν σημειωθεί αυτή η επιλογή, η θέση του κέντρου περιστροφής διατηρείται.

  Σχήμα 14.118. Προοπτική από το κέντρο περιστροφής

  Η επιλογή "Προοπτική" στην ενότητα "Περιορισμός" είναι επιλεγμένη. Η επιλογή "Προοπτική" στην ενότητα "Από άξονα" δεν είναι επιλεγμένη

  Η επιλογή "Προοπτική" στην ενότητα "Περιορισμός" είναι επιλεγμένη. Η επιλογή "Προοπτική" στην ενότητα "Από άξονα" είναι επίσης επιλεγμένη

Κέντρο περιστροφής

  Προσκόλληση: Εάν αυτή η επιλογή σημειωθεί, το κέντρο περιστροφής προσκολλάται στο κέντρο ή τις γωνίες, όταν έρχεται κοντά τους.

  Κλείδωμα: κλειδώνει το κέντρο περιστροφής.

#### 4.10.3. Τροποποιητικά πλήκτρα

Τα τροποποιητικά πλήκτρα είναι ενεργά όταν μια ενέργεια (μετακίνηση, κλιμάκωση, περιστροφή, κλ.π.) είναι επιλεγμένη. Κρατήστε

- Shift για να σημειώσετε όλες τις μη σημειωμένες επιλογές περιορισμών και να αποεπιλέξετε τις ήδη επιλεγμένες εάν είναι επιλεγμένη λαβή μετασχηματισμού, ή, εάν είναι επιλεγμένο το κέντρο περιστροφής, για να προσκολλήσει το κέντρο περιστροφής στο κέντρο ή τη γωνία,

- Ctrl για να σημειώσετε όλες τις μη σημειωμένες επιλογές «από τον οδηγό» και να αποεπιλέξετε τις ήδη σημειωμένες.

#### 4.10.4. Το παράθυρο διαλόγου προσαρμογής ενοποιημένου μετασχηματισμού

Σχήμα 14.119. Το παράθυρο διαλόγου προσαρμογής ενοποιημένου μετασχηματισμού

Όταν πατάτε στο παράθυρο εικόνας, εμφανίζεται το παράθυρο διαλόγου προσαρμογής.

Μετασχηματισμός πίνακα

  Το παράθυρο πληροφοριών εμφανίζει μια μαθηματική αναπαράσταση του μετασχηματισμού προοπτικής. Μπορείτε να βρείτε περισσότερες πληροφορίες για τον μετασχηματισμό πινάκων στη Wikipedia.

Πλήκτρο επαναρύθμισης

  Με αυτό το πλήκτρο μπορείτε να επαναφέρετε τις λαβές μετασχηματισμού στο αρχικό τετράγωνο σχήμα, διατηρώντας παράλληλα τον τρέχοντα μετασχηματισμό και το επίπεδο εστίασης. Αυτό σας επιτρέπει να δημιουργήσετε πιο σύνθετους μετασχηματισμούς πραγματοποιώντας τον μετασχηματισμό σε πολλά βήματα.

4.9. 3Δ μετασχηματισμός |  | 4.11. Μετασχηματισμός λαβής

Report a bug in GIMP Αναφορά σφάλματος τεκμηρίωσης