### 3.19. Χρωματισμός μονοπατιών

Η εντολή Χρωματισμός μονοπατιών… βάφει ένα μονοπάτι στην εικόνα. Υπάρχουν δύο τρόποι που μπορείτε να βάψετε το μονοπάτι, είτε χρησιμοποιώντας ένα εργαλείο βαφής, ή χωρίς αυτό. Υπάρχουν ποικίλες επιλογές που μπορείτε να χρησιμοποιήσετε, για να καθορίσετε την εμφάνιση αυτής της πινελιάς.

| Σημείωση
Αυτή η εντολή είναι ενεργή μόνο εάν υπάρχει μονοπάτι στην εικόνα σας.

#### 3.19.1. Ενεργοποίηση της εντολής

- Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Χρωματισμός μονοπατιών….

- Μπορείτε επίσης να το προσπελάσετε πατώντας στο πλήκτρο με το ίδιο όνομα στο Διάλογο μονοπατιών.

#### 3.19.2. Περιγραφή του παραθύρου διαλόγου

Σχήμα 16.13. Το παράθυρο διαλόγου «Επιλογή τύπου πινελιάς»

Το παράθυρο διαλόγου Επιλογή τεχνοτροπίας πινελιάς σάς επιτρέπει να επιλέξετε μεταξύ χρωματισμού του μονοπατιού με τις επιλογές Γραμμή που καθορίζετε, ή του χρωματισμού με ένα εργαλείο βαφής.

Γραμμή

Χρώμα προσκηνίου, Χρώμα παρασκηνίου, Μοτίβο

  Επιλέξτε εάν η γραμμή σχεδιάζεται με το τρέχον Χρώμα προσκηνίου, ή το Χρώμα παρασκηνίου, ή το Μοτίβο, που έχει οριστεί στην εργαλειοθήκη. Αυτό διαφέρει από το Μοτίβο παύλας. Εάν επιλέξετε μία από τις δύο επιλογές χρώματος χωρίς μοτίβο παύλας, σχεδιάζεται μια συνεχής γραμμή στο χρώμα που έχει οριστεί στην εργαλειοθήκη. Εάν επιλέξετε μοτίβο χωρίς μοτίβο παύλας, σχεδιάζεται μια συνεχής γραμμή με το μοτίβο που έχει οριστεί στην εργαλειοθήκη. Εάν επιλέξετε μια γραμμή με μοτίβο παύλας, το χρώμα ή το μοτίβο εξακολουθεί να καθορίζεται από το χρώμα ή το μοτίβο που έχει οριστεί στην εργαλειοθήκη. Δηλαδή, εάν έχετε ορίσει ένα μαρμάρινο μοτίβο στην εργαλειοθήκη και επιλέξετε Μοτίβο και διακεκομμένες γραμμές ως Μοτίβο παύλας, οι παύλες σχεδιάζονται στο μαρμάρινο μοτίβο.

Εξομάλυνση

  Καμπύλες πινελιές ή πινελιές σχεδιασμένες σε γωνία μπορεί να φαίνονται πριονωτές ή σκαλοειδείς. Η επιλογή εξομάλυνσης τις στρώνει.

Πλάτος γραμμής

  Μπορείτε να ορίσετε το πλάτος της πινελιάς χρησιμοποιώντας το πλαίσιο κειμένου. Η προεπιλεγμένη μονάδα είναι εικονοστοιχεία, αλλά μπορείτε να διαλέξετε άλλη μονάδα με το κουμπί της αναδυόμενης λίστας.

Τεχνοτροπία καλύμματος

  Επιλέξτε το σχήμα των άκρων ενός ανοιχτού μονοπατιού, η οποία μπορεί να είναι Κουτσουρεμένο, Στρογγυλό, ή Τετράγωνο.

Τεχνοτροπία ένωσης

  Μπορείτε να επιλέξετε το σχήμα των γωνιών του μονοπατιού, πατώντας στις επιλογές Μύτη, Στρογγυλό, ή Λοξό.

Όριο μύτης

  Όταν δύο τμήματα μονοπατιού ενώνονται, η ένωση της γωνίας καθορίζεται από το όριο μύτης. Εάν οι πινελιές ήταν πλατιές και δεν έγινε ένωση, θα δείχνουν άκρα που προεξέχουν από τη γωνία. Η ρύθμιση του ορίου μύτης καθορίζει πώς θα γεμίσει το κενό, που σχηματίστηκε όταν οι εξωτερικές άκρες των δύο γραμμών επεκτείνονται. Μπορείτε να το ορίσετε σε μια τιμή μεταξύ 0,0 και 100,0, χρησιμοποιώντας το ρυθμιστικό, ή το συνδεμένο πλαίσιο κειμένου και τα βέλη του.

  Σχήμα 16.14. Παράδειγμα ορίου μύτης

  Αριστερή εικόνα: Όριο=0, Δεξιά εικόνα: Όριο=5.

Μοτίβο παυλών

  Σε επίπεδο εικονοστοιχείου, μια διάστικτη γραμμή σχεδιάζεται ως σειρά μικροσκοπικών πλαισίων. Μπορείτε να τροποποιήσετε το μοτίβο αυτών των πλαισίων. Η μαύρη περιοχή με λεπτές κατακόρυφες γραμμές αναπαριστά τα εικονοστοιχεία της παύλας. Πατώντας σε μαύρο εικονοστοιχείο, το αφαιρείτε από την παύλα. Πατώντας σε λευκό εικονοστοιχείο, το προσθέτετε σε παύλα. Οι γκρι περιοχές δείχνουν πώς επαναλαμβάνεται το μοτίβο, όταν μια διάστικτη γραμμή σχεδιάζεται.

Προεπιλεγμένη παύλα

  Αντί να κάνετε το δικό σας μοτίβο παύλας, μπορείτε να επιλέξετε ένα από το πτυσσόμενο πλαίσιο. Αυτό το μοτίβο θα εμφανίζεται έπειτα στην περιοχή Μοτίβο παύλας, έτσι ώστε να πάρετε μια ιδέα της εμφάνισής του.

Εργαλείο ζωγραφικής

Εργαλείο βαφής

  Επιλέξτε ένα εργαλείο βαφής που θα χρησιμοποιήσετε από το αναπτυσσόμενο πλαίσιο για να σχεδιάσετε την πινελιΆ. Οι τρέχουσες επιλογές των επιλογών του εργαλείου βαφής χρησιμοποιούνται για τη σχεδίαση της πινελιάς.

Προσομοίωση δυναμικής πινέλου

  Δείτε Δυναμικές πινέλων.

3.18. Χρωματισμός επιλογής |  | 3.20. Προτιμήσεις

Report a bug in GIMP Αναφορά σφάλματος τεκμηρίωσης