### 8.44. Mantiuk 2006

#### 8.44.1. Επισκόπηση

Σχήμα 16.200. Παράδειγμα χαρτογράφησης τόνου «Mantiuk 2006»

Αρχική εικόνα

Εφαρμόστηκε φίλτρο με τις προεπιλεγμένες ρυθμίσεις, μετά την αλλαγή της ακρίβειας της εικόνας στο GIMP σε γραμμικό φως 32-bit κινητής υποδιαστολής.

Αυτό το φίλτρο μπορεί να χρησιμοποιηθεί για την προσαρμογή μιας εικόνας, η οποία μπορεί να έχει υψηλό δυναμικό εύρος (HDR), για παρουσίαση χρησιμοποιώντας χαμηλό δυναμικό εύρος. Αυτή η λειτουργία περιορίζει τις αντιθέσεις σε πολλαπλές χωρικές συχνότητες, παράγοντας λαμπρότητα (luminance) εντός του εύρους 0,0-1,0.

Αυτή η προσέγγιση τονικής χαρτογράφησης παρουσιάστηκε αρχικά από τους Rafał Mantiuk, Karol Myszkowski, Hans-Peter Seidel. «Ένα αντιληπτικό πλαίσιο για την επεξεργασία αντίθεσης εικόνων υψηλού δυναμικού εύρους (αναθεωρημένη και εκτεταμένη έκδοση)». Στο: ACM Transactions on Applied Perception 3, 3 (2006), σελ. 286-308.

| Σημείωση
Αυτό το φίλτρο είναι αργό σε μεγαλύτερες εικόνες. Για την εύρεση των καλύτερων ρυθμίσεων για την εικόνα σας, μπορείτε να κάνετε πρώτα μια μικρή σχετική επιλογή και να την αποθηκεύσετε ως προεπιλογή πριν τη χρησιμοποιήσετε για ολόκληρη την εικόνα.

#### 8.44.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσω του Χρώματα → Απεικόνιση τόνου → Mantiuk 2006.

#### 8.44.3. Επιλογές

Σχήμα 16.201. Διάλογος φίλτρου «Mantiuk 2006»

Προεπιλογές, Τύπος εισόδου, Περικοπή, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  These options are described in Τμήμα 8.1.2, «Κοινά γνωρίσματα χρωμάτων».

Αντίθεση

  Η ποσότητα συμπίεσης αντίθεσης.

Κορεσμός

  Συντελεστής γενικού χρωματικού κορεσμού.

Λεπτομέρειες

  Αυτή η παράμετρος δεν λειτουργεί και μπορεί να αγνοηθεί. Θα καταργηθεί στο μέλλον.

8.43. Fattal κ.α. 2002 |  | 8.45. Reinhard 2005

Report a bug in GIMP Αναφορά σφάλματος τεκμηρίωσης